د امریکا د کالیفورنیا په لاس انجلس ښار کې اورلګېدنې تر دې مهاله شاوخوا ۲۲ زره او ۶۶۰ جریبه ځمکه سوځولې ده. 

رویټرز راپور ورکړی چې، د دغې اورلګېدنې له امله تر دې مهاله ۱۱ تنه مړه شوي او ۱۳ کسه نور نادرکه دي. 

راپور کې راغلي چې، لاس انجلس کې خلکو ته د هوا د لا خرابېدو او د تېزو بادونو خبرداری ورکړل شوی چې، اورلګېدنه به لا پراخه کړي. 

د لاس انجلس اور وژنې ادارې د مالوماتو لمخې، د اور مهارولو څه باندې ۳۷۰۰ کارکوونکو تر دې مهاله دغه اورلګېدنه یوازې ۱۱ سلنې مهار کړې ده.
#طلوع‌نیوز